  Туспуктэм udmurt.ru сайтысь Удмурт дунне Удмуртиысь единоборствоослэн федерацизылэн кивалтӥсез Максим Гаврилов Александр Карелинлэсь юаз, луэ-а «Детский спорт» проект улсын огазеяськонъёслы спортэз вӧлмытон понна коньдонэн юрттыны. — «Детский спорт» проект улсын гинэ юрттоно ӧвӧл, — вераз Александр Карелин, — матысь дыре Генеральной советын та юанэз сётом, кенешыны спортъя федерациосты но спортъя министерствоез ӧтём. Удмуртиысь общественной палаталэн ёзчиез, «Тёплый кров» проектлэн кивалтӥсез Алексей Артемьев Анна Кузнецовалы вазиськиз: — Анна Юрьевна, тӥ кема дыр ӵоже улосвылысь огазеяськонэн кивалтӥды, тӥ умой валаськод, мар милемлы кулэ. Мар тӥледлы уг тырмы вал соку? Мае со пӧлысь али кунмы тупатӥз ни? — Али огазеяськонъёс огшоры волонтёръёс сямен уг ужало ни, — вераз Анна Кузнецова, — соослы адямиос оско. Али 2 огазеяськонъёслы социальной юрттэт сётоно, калыклэсь кужымзэс кулэ ӧръя лэзёно. «Артэ» огазеяськонлэн кивалтӥсез Юлия Шахтина вераз: — Ми школьникъёсты но егитъёсты проектированилы дышетӥськомы. Быгатӥськомы-а ми ужмес «Единые» ресурсной центрын азьланьтыны, ужмы сярысь тросгес адями мед тодоз шуыса? Удмуртилэн Тӧроез, «Огъя Россия» партилэн Удмуртиысь ёзэзлэн секретарез Александр Бречалов пусйиз, огазеяськон ӟеч но кулэ ужен выре шуыса, соин ик огазеяськонэз выль центрен ӵош ужаны ӧтиз.  